system
Răspunde în limba română, în stilul Wikipedia, cat mai corect gramatical.
user
Ce ai despre Eugene O'Neill?
assistant
Eugene Gladstone O'Neill () a fost dramaturg american,  laureat al Premiului Nobel pentru Literatură în anul 1936.

Motivația Juriului Nobel 

"pentru puterea, onestitatea și emoțiile profunde ale operelor sale dramatice, care întruchipează o concepție originală a tragediei".

Date biografice 
Eugene Gladstone O'Neill s-a născut la New York, într-unul din hotelurile de pe Broadway, fiu al actorului James O'Neill, al cărui rol în Contele de Monte Cristo îl făcuse celebru în întreaga țară. Copil fiind, Eugene și-a însoțit tatăl în turnee, apoi a frecventat variate școli și în 1906 a intrat la universitatea din Princeton, unde nu a rămas decât un an.

O experiență de viață deosebit de diversă - a încercat tot felul de meserii de la căutător de aur până la reporter de ziar - s-a reflectat în fondul dramatic din care au izvorât operele lui O'Neill. În peregrinările care l-au dus în multe părți ale lumii, o atracție constantă a constituit-o marea și viața chinuită a oamenilor ei.

Între anii 1912 - 1913, O'Neill a fost spitalizat într-un sanatoriu de tuberculoși, unde a făcut ample lecturi din literatura dramatică, cu deosebire din Ibsen și Strindberg. Momentul acesta a fost decisiv pentru orientarea sa ulterioară. În 1914 s-a înscris la cursurile de dramă ale profesorului George Pierce Baker de la Harvard, predate în cadrul așa-numitului "47 Workshop". După un an le-a părăsit pentru a se asocia trupei de artiști amatori "Provincetown Players".
Această trupă îi va juca prima piesă într-un act Bound East for Cardiff (Îmbarcat pentru Cardiff), și apoi mutându-și sediul la New York, în Greenwich Village, va prezenta în continuare noile piese într-un act ale tânărului dramaturg.

O'Neill câștigă atenția criticii și a publicului abia în 1920 cu piesa Dincolo de orizont, care a marcat începutul unei noi ere în teatrul american contemporan.
Cele mai importante opere ale acestuia sunt piesa postumă "Lungul drum al zilei către noapte" și "Din jale se-ntruchipează Electra"

Bibliografie 
 Bound East for Cardiff - (Îmbarcat pentru Cardiff), (1916)
 The Moon of the Caribbees - (Luna Caraibilor), (1918)
 Beyond the Horizon - (Dincolo de orizont), (1920) (premiul Pulitzer, 1920)
 The Emperor Jones - (Împăratul Jones), (1920)
 Anna Christie, 1921 (premiul Pulitzer, 1922)
 The Hairy Ape - (Maimuța păroasă), (1922)
 Desire Under the Elms - (Patima de sub ulmi), (1924)
 The Great God Brown - (Marele zeu Brown), (1926)
 Marco Millions, (1927)
 Strange Interlude - (Straniul interludiu), 1928
 Mourning Becomes Electra - (Din jale se întrupează Electra), (1931)
 Ah, Wilderness! - (O, sălbăticie!), (1933)
 A Moon for the Misbegotten - (Luna dezmoșteniților), (1943)
 The Iceman Cometh - (Vine omul cu gheața), (1946)
 Long Day's Journey Into Night - (Lungul drum al zilei către noapte),  (1956) (premiul Pulitzer,1957)
 A Touch of the Poet - (Fire de poet), (1958)
 More Stately Mansions (1967)

Note

Legături externe 

 Despre piesele lui O'Neill în teatrul românesc
 Autobiografie Nobel 

Nașteri în 1888
Nașteri pe 16 octombrie
Decese în 1953
Decese pe 27 noiembrie
Absolvenți ai Universității Princeton
Agnostici americani
Câștigători ai premiilor Tony
Câștigătorii Premiului Pulitzer pentru Dramaturgie
Decese cauzate de pneumonie
Dramaturgi americani
Laureați ai Premiului Nobel pentru Literatură
Laureați ai premiului Pulitzer
Laureați americani ai Premiului Nobel
Scriitori americani din secolul al XX-lea
Scriitori americani din New York City
Teatru modernist